《怀杨树滋山居 其一》
清代·王又旦

驿骑交驰地，幽栖汝最闲。解官仍白社，避乱得青山。

路入岩花曲，亭深水竹斑。年前风雨夜，樽酒一开颜。

作者简介：陕西合阳人，字幼华，号黄湄。顺治十五年进士。康熙间知湖北潜江。履亩定赋，抑豪强。二十三年，入都补户科给事中。工诗，兼综唐宋之长。卒于官。年五十一。有《黄湄集》。